หากมีประจำเดือนหลังการมีเพศสัมพันธ์1อาทิตย์จะท้องไหมค่ะ คือประจำเดือนหมดไป วันที่4ม.ค63แล้วแล้วมีเพศสัมพันธ์ุกันวันที่12มค.63แล้วประจำเดือนมาอีกทีวันที่19มค.63ไม่ทราบอาการเป็นแบบนี้เนื่องจากอะไรค่ะ
สวัสดีค่ะ การที่ประจำเดือนมาดังกล่าวมานั้น อาจจะไม่ใช่เลือดประจำเดือน เพราะมาค่อนข้างเร็ว เร็วกว่า 22 วันจากครั้งก่อนการมีเลือดออกผิดปกติทางช่องคลอด อาจจะเกิดจาก-ภาวะแทรกซ้อนจากการตั้งครรภ์เช่น แท้ง ท้องนอกมดลูก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูก-ถ้าปนออกมากับปัสสาวะ อาจมีภาวะทางเดินปัสสาวะอักเสบแนะนำไปพบสูตินรีแพทย์ค่ะ เพราะการเลือดออกทางช่องคลอดที่ไม่ใช่ประจำเดือนเป็นภาวะผิดปกติ ต้องหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์